**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ**

**ЗА ДЕКЕМВРИ 2024 ГОДИНА**

*Месечната инфлация е 0.4%, а годишната инфлация е 2.2%. Инфлацията е измерена чрез ИПЦ, като месечната инфлация се отнася за декември 2024 г. спрямо предходния месец, а годишната инфлация е за декември 2024 г. спрямо същия месец на предходната година.*

*През декември 2024 г. спрямо предходния месец най-голямо е увеличението на цените в групите:* *„Развлечения и култура“ (+5.9%), „Транспорт“ (+1.3%), „Ресторанти и хотели“ (+0.7%) и „Разнообразни стоки и услуги“ (+0.6%). Най-голямо намаление е регистрирано в групите: „Облекло и обувки“ (-1.3%) и „Хранителни продукти и безалкохолни напитки“ (-0.6%).*

**Индекс на потребителските цени (ИПЦ)**

През декември 2024 г. **месечната инфлация** е 0.4%, а **годишната инфлация** за декември 2024 г. спрямо декември 2023 г. е 2.2%[[1]](#footnote-1).

Инфлацията от началото на годината (декември 2024 г. спрямо декември 2023 г.) е 2.2%, а средногодишната инфлация за периода януари 2024 - декември 2024 г. спрямо периода януари 2023 - декември 2023 г. е 2.4%.

**Фиг. 1. Инфлация, измерена чрез ИПЦ, по месеци**

***Месечна инфлация***

През декември 2024 г. цените на стоките и услугите са се увеличили в следните потребителски групи:

* „Развлечения и култура“ - увеличение с 5.9%;
* „Транспорт“ - увеличение с 1.3%;
* „Ресторанти и хотели“ - увеличение с 0.7%;
* „Разнообразни стоки и услуги“ - увеличение с 0.6%;
* „Жилища, вода, електроенергия, газ и други горива“ - увеличение с 0.4%;
* „Здравеопазване“ - увеличение с 0.4%;
* „Съобщения“ - увеличение с 0.3%.

По-ниски са цените на стоките и услугите в следните потребителски групи:

* „Облекло и обувки“ - намаление с 1.3%;
* „Хранителни продукти и безалкохолни напитки“ - намаление с 0.6%;
* „Жилищно обзавеждане, стоки и услуги за домакинството и за обичайното поддържане на дома“ - намаление с 0.1%;
* „Алкохолни напитки и тютюневи изделия“ - намаление с 0.1%.

Без промяна остават цените на услугите в група „Образование“.

През месец декември 2024 г. са се увеличили цените на следните хранителни продукти: зеле - с 15.4%, нискомаслено прясно мляко - с 4.9%, гъби - с 4.5%, зрял лук - с 4.3%, зелен лук, чесън и праз - с 4.2%, шоколад и шоколадови изделия - с 2.6%, пресни зеленчукови подправки - с 2.6%, яйца - с 2.4%, олио - с 2.2%, месо от едър рогат добитък - с 2.1%, зрял чесън - с 1.8%, прясна и охладена риба - с 1.8%, малотрайни колбаси - с 1.6%, сушени зеленчукови подправки - с 1.6%, оцет - с 1.5%, млечни масла - с 1.3%, извара - с 1.2%, мляно месо (кайма) - с 1.0%, минерална вода - с 1.0%, кисели млека - с 0.9%, кашкавал - с 0.9%, плодови сокове - с 0.8%, пълномаслено прясно мляко - с 0.5%, кореноплодни зеленчуци (моркови и червено цвекло) - с 0.5%, листни зеленчуци - с 0.5%, хляб - с 0.3%, маргарин - с 0.2%, сол - с 0.2%, чай - с 0.2%, вина - с 0.2%, и други.

Намалени са цените на следните хранителни продукти: пипер - с 8.9%, цитрусови и южни плодове - с 8.4%, ябълки - с 4.2%, маслини - с 3.6%, макаронени изделия - с 3.0%, сирене - с 2.0%, бира - с 1.7%, свинско месо - с 1.4%, замразена риба - с 1.3%, картофи - с 1.3%, захар - с 1.0%, ориз - с 0.9%, газирани напитки - с 0.9%, ракии - с 0.8%, боб - с 0.7%, брашно - с 0.6%, зърнени закуски - с 0.5%, трайни колбаси - с 0.5%, месо от домашни птици - с 0.4%, какао - с 0.3%, домати - с 0.2%, и други.

В групите на нехранителните стоки и на услугите e регистрирано увеличение на цените при: международни полети - с 29.3%, почивка и туристически пътувания в страната - с 9.9%, централно газоснабдяване - с 8.7%, метан за ЛТС - с 4.7%, газ пропан-бутан за ЛТС - с 3.0%, дизелово гориво - с 2.0%, почистващи и дезинфекционни средства (течни препарати за почистване на дома) - с 1.8%, хотели във ваканционни центрове и курорти - с 1.6%, дърва за отопление - с 1.5%, бензин А95Н - с 1.2%, бензин А100Н - с 1.1%, продукти за лична хигиена и козметични продукти - с 0.8%, услуги по обществено хранене - с 0.7%, бойлери - с 0.6%, други пощенски услуги (куриерски услуги) - с 0.5%, поддържане и ремонт на ЛТС - с 0.4%, пътнически транспорт с такси - с 0.4%, бръснаро-фризьорски услуги и услуги за поддържане на добър външен вид - с 0.4%, газообразни горива за битови нужди - с 0.3%, готварски печки - с 0.3%, климатични инсталации - с 0.3%, препарати за почистване на съдове - с 0.3%, цигари - с 0.2%, и други.

При нехранителните стоки и услугите е регистрирано намаление на цените при: обувки - с 2.6%, прахове за пране - с 2.3%, пелети - с 2.0%, телевизори - с 1.8%, отоплителни уреди - с 1.2%, прахосмукачки - с 0.9%, хладилници - с 0.8%, облекло - с 0.7%, кина и театри - с 0.3%, и други.

Регистрирано е увеличение на цените на лекарствените продукти с 0.5%, а цените на лекарските и стоматологичните услуги са се увеличили с по 0.2%.

**Хармонизиран индекс на потребителските цени** **(ХИПЦ)**

През декември 2024 г. **месечната инфлация** е 0.3%, а **годишната инфлация** за декември 2024 г. спрямо декември 2023 г. е 2.1%[[2]](#footnote-2).

Инфлацията от началото на годината (декември 2024 г. спрямо декември 2023 г.) е 2.1%, а средногодишната инфлация за периода януари 2024 - декември 2024 г. спрямо периода януари 2023 - декември 2023 г. е 2.6%.

**Фиг. 2. Инфлация, измерена чрез ХИПЦ, по месеци**

***Месечна инфлация***

Според ХИПЦ през декември 2024 г. цените на стоките и услугите са се увеличили в следните потребителски групи:

* „Транспорт“ - увеличение с 2.0%;
* „Развлечения и култура“ - увеличение с 1.8%;
* „Ресторанти и хотели“ - увеличение с 0.7%;
* „Жилища, вода, електроенергия, газ и други горива“ - увеличение с 0.4%;
* „Здравеопазване“ - увеличение с 0.4%;
* „Съобщения“ - увеличение с 0.3%;
* „Разнообразни стоки и услуги“ - увеличение с 0.3%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.1%.

По-ниски са цените на стоките и услугите в следните потребителски групи:

* „Облекло и обувки“ - намаление с 1.1%;
* „Хранителни продукти и безалкохолни напитки“ - намаление с 0.7%;
* „Алкохолни напитки и тютюневи изделия“ - намаление с 0.1%.

Без промяна остават цените на услугите в група „Образование“.

**Индекс на цените за малката кошница (ИЦМК)**

Според **индекса на цените за малката кошница** през декември 2024 г. е регистрирано увеличение с 0.1% на месечна база и увеличение с 2.3% от началото на годината[[3]](#footnote-3).

Цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* нехранителни стоки - увеличение с 0.8%;
* хранителни продукти - намаление с 0.3%.

Без промяна остават цените в група „Услуги“.

**Методологични бележки**

**Индексът на потребителските цени е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерват общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2024 г. за тегла се използват данни за крайните парични потребителски разходи на домакинствата (КППРД) - вътрешна концепция за 2022 г., които са преразгледани и актуализирани, за да бъдат представителни за 2023 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[4]](#footnote-4).

**Хармонизираният индекс на потребителските цени (ХИПЦ), изчисляван от Националния статистически институт, е в съответствие с изискванията на Европейския съюз (ЕС) и е сравним с този на другите държави членки.** Това е основната констатация в доклада на Евростат, в който са отразени резултатите от проведената през септември 2024 г. оценка на съответствието на България със съществуващата правна рамка и установените препоръки за ХИПЦ, както и други насоки и добри практики в областта на индексите на потребителските цени. Докладът се основава на задълбочена проверка на източниците и методите, използвани за производството на ХИПЦ за 2024 г., както и на дискусиите, проведени по време на мисията на експерти от статистическата служба на ЕС в Националния статистически институт в средата на септември 2024 г.

В изпълнение на изискванията на Регламент (ЕС) № 2015/2010 **от началото на 2016 г. е сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ ([www.nsi.bg](file:///D:\Desktop\OGLED_05-2024\MONTHLY%20CALCULATION\A\Press%20release\www.nsi.bg)).

**Индексът на цените за малката кошница** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

**Таблица 1**

|  |  |  |  |  |  |
| --- | --- | --- | --- | --- | --- |
| **Индекси на потребителските цени за декември 2024 година** | | | | | |
|  |  |  |  |  | (Проценти) |
| **Потребителски групи** | | **Тегла** | **XII.2024** | | |
| **ноември 2024 = 100** | **декември 2023 = 100** | **декември 2023 = 100** |
| **00** | **Общ ИПЦ** | **100.000** | **100.4** | **102.2** | **102.2** |
| 01 | Хранителни продукти и безалкохолни напитки | 31.322 | 99.4 | 102.8 | 102.8 |
| 02 | Алкохолни напитки и тютюневи изделия | 4.717 | 99.9 | 106.0 | 106.0 |
| 03 | Облекло и обувки | 4.216 | 98.7 | 98.8 | 98.8 |
| 04 | Жилища, вода, електроенергия, газ и други горива | 15.009 | 100.4 | 102.8 | 102.8 |
| 05 | Жилищно обзавеждане, стоки и услуги за домакинството и за обичайното поддържане на дома | 5.753 | 99.9 | 98.5 | 98.5 |
| 06 | Здравеопазване | 7.748 | 100.4 | 101.8 | 101.8 |
| 07 | Транспорт | 9.278 | 101.3 | 99.4 | 99.4 |
| 08 | Съобщения | 5.028 | 100.3 | 96.8 | 96.8 |
| 09 | Развлечения и култура | 6.343 | 105.9 | 103.7 | 103.7 |
| 10 | Образование | 0.424 | 100.0 | 107.1 | 107.1 |
| 11 | Ресторанти и хотели | 5.344 | 100.7 | 107.5 | 107.5 |
| 12 | Разнообразни стоки и услуги | 4.819 | 100.6 | 103.4 | 103.4 |
|  | |  |  |  |  |
| Хранителни стоки | | 32.646 | 99.4 | 102.7 | 102.7 |
| Нехранителни стоки | | 35.089 | 100.4 | 99.3 | 99.3 |
| Обществено хранене | | 4.461 | 100.7 | 107.3 | 107.3 |
| Услуги | | 27.804 | 101.6 | 104.5 | 104.5 |

**Таблица 2**

|  |  |  |  |  |  |  |
| --- | --- | --- | --- | --- | --- | --- |
| **Хармонизирани индекси на потребителските цени за декември 2024 година** | | | | | | |
|  |  |  |  |  |  |  |
| **Потребителски групи** | | **Тегла** | **XII.2024** | | | |
| **2015 = 100** | **ноември 2024 = 100** | **декември 2023 = 100** | **декември 2023 = 100** |
| **‰** | **%** | | | |
| **00** | **Общ ХИПЦ** | **1000.000** | **138.99** | **100.3** | **102.1** | **102.1** |
| 01 | Хранителни продукти и безалкохолни напитки | 233.022 | 172.14 | 99.3 | 102.9 | 102.9 |
| 02 | Алкохолни напитки и тютюневи изделия | 54.937 | 131.91 | 99.9 | 105.5 | 105.5 |
| 03 | Облекло и обувки | 40.058 | 109.28 | 98.9 | 99.0 | 99.0 |
| 04 | Жилища, вода, електроенергия, газ и други горива | 119.313 | 151.63 | 100.4 | 102.4 | 102.4 |
| 05 | Жилищно обзавеждане, стоки и услуги за домакинството и за обичайното поддържане на дома | 69.103 | 125.05 | 100.1 | 99.4 | 99.4 |
| 06 | Здравеопазване | 74.193 | 126.10 | 100.4 | 101.7 | 101.7 |
| 07 | Транспорт | 139.919 | 120.54 | 102.0 | 100.0 | 100.0 |
| 08 | Съобщения | 49.875 | 90.93 | 100.3 | 96.8 | 96.8 |
| 09 | Развлечения и култура | 64.537 | 122.36 | 101.8 | 99.8 | 99.8 |
| 10 | Образование | 16.929 | 160.15 | 100.0 | 106.8 | 106.8 |
| 11 | Ресторанти и хотели | 80.188 | 172.56 | 100.7 | 107.8 | 107.8 |
| 12 | Разнообразни стоки и услуги | 57.926 | 144.30 | 100.3 | 103.8 | 103.8 |

**Таблица 3**

|  |  |  |
| --- | --- | --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за декември 2024 година** | | |
| (Проценти) | | |
| **Потребителски групи** | **Тегла** | **XII.2024** |
| **ноември 2024 = 100** |
| **Общ ИЦМК** | **100.000** | **100.1** |
| Хранителни продукти и безалкохолни напитки | 50.930 | 99.7 |
| Облекло и обувки | 4.172 | 98.5 |
| Жилища, вода, електроенергия, газ и други горива | 23.645 | 100.4 |
| Жилищно обзавеждане, стоки и услуги за домакинството и за обичайното поддържане на дома | 2.703 | 98.2 |
| Здравеопазване | 11.882 | 101.8 |
| Транспорт | 0.758 | 100.0 |
| Съобщения | 0.092 | 100.0 |
| Развлечения и култура | 0.606 | 100.0 |
| Разнообразни стоки и услуги | 5.212 | 101.0 |
|  |  |  |
| Хранителни стоки | 50.930 | 99.7 |
| Нехранителни стоки | 28.855 | 100.8 |
| Услуги | 20.216 | 100.0 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 6 и 7 и табл. 1 от приложението. [↑](#footnote-ref-1)
2. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 6 и 7 и табл. 2 от приложението. [↑](#footnote-ref-2)
3. За повече информация виж „Методологични бележки“ на стр. 6 и 7 и виж табл. 3 от приложението. [↑](#footnote-ref-3)
4. Насоки относно конструирането на тегла на ХИПЦ в случай на големи промени на разходите на потребителите, Евростат, Дирекция C „Макроикономическа статистика“, 3.02.2020 г.:

   <https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>. [↑](#footnote-ref-4)